اتیوپی تقویمی، اتیوپی‌ده ایشه‌آلینان اساس تقویم‌دیر. اتیوپی مسیحیلری اۆچون ده دينی تقويم عونوانیندادیر. ميصر تقويمی کیمی گۆنش اساسیندا اولوب و ژوليئن تقويمی کیمی هر ۴ ايلده اونا بير آرتیق گۆن ایضافه ائدیلیر. ايل‌باشی ژوليئن تقويمینه گؤره ۲۹ و يا ۳۰ آقوستدور. ميلادی تقويمی و اتیوپی تقويمی آراسيندا اولوشان ۷-۸ ايلليک فرق عیسینین بشارتی‌نين حسابيندا اولان فرقلیکدن مئیدانا گلیر.